Α4-0121/95

Ψήφισμα σχετικά με την ανακοίνωση της Επιτροπής «Έρευνα και τεχνολογική ανάπτυξη: Επίτευξη του συντονισμού μέσω της συνεργασίας» (COM(94) 0438 - C4-0212/94)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής «Έρευνα και τεχνολογική ανάπτυξη: Επίτευξη του συντονισμού μέσω της συνεργασίας» (COM(94) 0438 - C4-0212/94),

- έχοντας υπόψη το κεφάλαιο της ετήσιας έκθεσης του Ελεγκτικού Συνεδρίου για το 1993, που αφορά το συντονισμό της ερευνητικής πολιτικής εκ μέρους της Επιτροπής ((ΕΕ C327 της 24.11.1994, σελ. 1)),

- έχοντας υπόψη το ψήφισμά του σχετικά με το συντονισμό της πολιτικής για την έρευνα και την τεχνολογική ανάπτυξη (πολιτική Ε& Α) της Ευρωπαϊκής Κοινότητας και των κρατών μελών, της 6ης Μαΐου 1994 ((ΕΕ C205 της 25.07.1994, σελ. 471)),

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας και τις γνωμοδοτήσεις της Επιτροπής Προϋπολογισμών, της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Μεταφορών και Τουρισμού, της Επιτροπής Πολιτισμού, Νεότητας, Παιδείας και Μέσων Ενημέρωσης καθώς και της Επιτροπής Ανάπτυξης και Συνεργασίας (Α4-0121/95),

Α. εκτιμώντας ότι ήδη με το ψήφισμα του Συμβουλίου της 14ης Ιανουαρίου 1974 ((ΕΕ C7 της 29.01.1974, σελ. 6)), ο συντονισμός των εθνικών πολιτικών και ο ορισμός των έργων κοινοτικού ενδιαφέροντος στο πεδίο της έρευνας και τεχνολογικής ανάπτυξης έχουν ανατεθεί σε επιτροπή επιστημονικής και τεχνολογικής έρευνας (CREST),

Β. εκτιμώντας ότι το έργο του συντονισμού των εθνικών πολιτικών Ε& Α υπό την έννοια του προαναφερθέντος ψηφίσματος του Συμβουλίου έχει επιτελεσθεί έως τώρα ανεπαρκώς,

Γ. εκτιμώντας ότι τόσο η CREST όσο και οι επιτροπές διαχείρισης των ειδικών προγραμμάτων της Ένωσης πρέπει να έχουν μεγαλύτερη συμμετοχή στο συντονισμό τόσο των κοινοτικών όσο και των εθνικών πολιτικών Ε& Α, υπό την ευθύνη της Επιτροπής,

Δ. εκτιμώντας ότι η κατάρτιση συμπληρωματικών ερευνητικών προγραμμάτων και ο καθορισμός της συμμετοχής υπό την έννοια των άρθρων 130Κ και 130Λ της Συνθήκης για την Ευρωπαϊκή Ένωση θα μπορούσε να εξυπηρετήσει τη συνεργασία μεταξύ των κρατών μελών των εν λόγω προγραμμάτων και συμμετοχών γίνεται με γνώμονα το συντονισμό,

Ε. εκτιμώντας ότι είναι αναγκαίος ο συντονισμός των πολιτικών Ε& Α, πράγμα που δεν θα έπρεπε όμως να μην οδηγήσει σε εναρμόνιση των σχεδίων που απαιτούν ανταγωνισμό, προκειμένου να επιτευχθεί το καλύτερο δυνατό αποτέλεσμα,

1. θεωρεί ότι ο επανακαθορισμός των θεσμοποιημένων συντονιστικών οργάνων είναι αναγκαίος για τον αποτελεσματικό συντονισμό των πολιτικών Ε& Α των κρατών μελών, τόσο μεταξύ τους όσο και με την κοινοτική πολιτική Ε& Α[semigr ]

2. ζητεί, στο πλαίσιο αυτό, κύριο στόχο της CREST να αποτελέσουν οι διαβουλεύσεις στην Επιτροπή και στο Συμβούλιο όσον αφορά τον ορισμό της επιστημονικής και τεχνολογικής πολιτικής της Ευρωπαϊκής Ένωσης, καθώς και η ανάλυση και σύγκριση των εθνικών πολιτικών και της κοινοτικής πολιτικής έρευνας και ανάπτυξης προκειμένου να βελτιωθεί ο συντονισμός τους[semigr ]

3. επισημαίνει ότι η CREST πρέπει να διαθέτει, σε ορισμένες συνεδριάσεις της, όσο το δυνατόν πιο υψηλόβαθμους υπαλλήλους, ικανούς για λήψη αποφάσεων σε εθνικό επίπεδο και με σαφή εντολή[semigr ]

4. αναμένει από τη μελλοντική CREST να ορίσει τους βασικούς τομείς έρευνας της ΕΕ, να δραστηριοποιείται συντονιστικά ήδη πριν από τη λήψη αποφάσεων σχετικά με εθνικές πολιτικές έρευνας και καθιερώσει συχνή επικοινωνία με τις επιτροπές διαχείρισης των ειδικών ερευνητικών προγραμμάτων της Κοινότητας[semigr ]

5. ζητεί, επιπλέον, πέραν του συντονισμού της έρευνας και της ανάπτυξης, η CREST και η Επιτροπή να μεριμνούν επίσης για το συντονισμό των πολιτικών Ε& Α με τις λοιπές πολιτικές της ΕΕ, και ιδιαίτερα των πολιτικών για το περιβάλλον και τις μεταφορές[semigr ]

6. ζητεί να εναρμονιστούν, στο πλαίσιο της Ευρωπαϊκής Ένωσης, τα κριτήρια με τα οποία θα αξιολογείται η αποτελεσματικότητα του συντονισμού των χρηματοδοτούμενων ερευνητικών προγραμμάτων για την οικονομική ανάπτυξη και την κοινωνική ευημερία[semigr ]

7. ζητεί, ακόμη, η CREST να προετοιμάσει κατάλληλα το έδαφος ώστε το Συμβούλιο Υπουργών Έρευνας να ασχολείται σε τακτική βάση με το επίπεδο του συντονισμού, και στο πλαίσιο αυτό να μεριμνήσει για την αμοιβαία ενημέρωση των κρατών μελών[semigr ]

8. αναμένει επίσης την καθιέρωση κοινής ετήσιας συνεδρίασης της Επιτροπής Έρευνας, Τεχνολογικής Ανάπτυξης και Ενέργειας (CERT) με την CREST, για έγκαιρη ενημέρωση της εν λόγω κοινοβουλευτικής επιτροπής σχετικά με το συντονισμό των ευρωπαϊκών πολιτικών Ε& Α[semigr ]

9. θεωρεί ότι οι εκθέσεις και γνωμοδοτήσεις της CREST, που διαβιβάζονται ταυτόχρονα στο Συμβούλιο και στην Επιτροπή, θα πρέπει μελλοντικά να διαβιβάζονται ταυτόχρονα και στο Κοινοβούλιο[semigr ]

10. ζητεί, συνεπώς, οι επιτροπές διαχείρισης των ειδικών ερευνητικών προγραμμάτων να ανταλλάσσουν σε συστηματική βάση πληροφορίες σχετικά με τις δράσεις σε εθνικό επίπεδο και, επιπλέον των συνεδριάσεων εργασίας, να διοργανώνουν τακτικά συνεδριάσεις ενημέρωσης και συντονισμού[semigr ]

11. ζητεί, επιπλέον, η εν λόγω εντατικότερη συνεργασία των επιτροπών διαχείρισης να οδηγήσει σε συντονισμό μεταξύ των επιμέρους προγραμμάτων[semigr ]

12. ζητεί, περαιτέρω, οι επιτροπές διαχείρισης των προγραμμάτων να βελτιώσουν τη συντονιστική λειτουργία της CREST με τη διευρυμένη λειτουργία τους ως οργάνων διαβούλευσης και πρωτοβουλίας, σε επίπεδα επικοινωνίας, ενημέρωσης και ολοκλήρωσης[semigr ]

13. επισημαίνει ότι οι επιτροπές διαχείρισης των ειδικών προγραμμάτων πρέπει να έχουν έναντι της Επιτροπής μόνο δικαίωμα διαβούλευσης και όχι δικαίωμα λήψης απόφασεων[semigr ]

14. ζητεί, η προώθηση προσωπικών επαφών μεταξύ επιστημόνων να χρησιμοποιηθεί εντατικότερα ως μέσο συντονισμού μεταξύ των ειδικών προγραμμάτων. Κατά την ανακατανομή των πιστώσεων του 4ου ερευνητικού προγράμματος-πλαισίου θα δοθεί προτεραιότητα στις δράσεις του 3ου και 4ου τομέα[semigr ]

15. καλεί τα κράτη μέλη να επανεξετάσουν την αρχή της ομοφωνίας, η ισχύς της οποίας για τα ερευνητικά προγράμματα-πλαίσια επεκτείνεται εμμέσως και στα ενδεχόμενα συμπληρωματικά προγράμματα[semigr ]

16. καλεί τα κράτη μέλη να παραχωρήσουν στο Κοινοβούλιο δικαίωμα πρωτοβουλίας για τα προγράμματα πλαίσια[semigr ]

17. καλεί με έμφαση την Επιτροπή να εντείνει τις εσωτερικές της συντονιστικές προσπάθειες όσον αφορά τις δραστηριότητες ΕΤΑ βάσει του 4ου Προγράμματος- Πλαισίου υιοθετώντας, μεταξύ άλλων, αυστηρές διαδικασίες εφαρμογής και αξιολόγησης, και να τηρεί το Eυρωπαϊκό Κοινοβούλιο πλήρως ενήμερο για την πρόοδο που σημειώνεται στον τομέα αυτό[semigr ]

18. καλεί την Επιτροπή να καταρτίσει πίνακα με όλες τις υφιστάμενες δυνατότητες και να προτείνει νέους τρόπους χρηματοδότησης των προγραμμάτων, με τη μελέτη και τη σύσταση φορολογικών μέτρων στήριξης (όπως απόσβεσης επενδύσεων και συστημάτων επιταχυμένης απόσβεσης)[semigr ]

19. ζητεί τη νομοθετική εξομοίωση των προγραμμάτων Ε& Α της ΕΥΡΑΤΟΜ με τα άλλα ειδικά προγράμματα της Ευρωπαϊκής Ένωσης, υπό την προϋπόθεση ότι έχει πραγματοποιηθεί η ένταξη της Συνθήκης ΕΥΡΑΤΟΜ στη Συνθήκη για την Ευρωπαϊκή Ένωση[semigr ]

20. καλεί την Επιτροπή να επεκτείνει τα θετικά αποτελέσματα του ερευνητικού συντονισμού στον τομέα των μεταφορών, θέτοντας προτεραιότητες (όπως την ασφάλεια των μεταφορών, τον υπολογισμό του εξωτερικού κόστους των οδικών μεταφορών, τη διαχείριση της εναέριας κυκλοφορίας και την τουριστική κυκλοφορία)[semigr ]

21. προσδοκά, σύμφωνα με τα άρθρα 130Κ και 130Λ της Συνθήκης για την ΕΚ, μεγαλύτερο συντονισμό για τη θέσπιση συμπληρωματικών προγραμμάτων του ερευνητικού Προγράμματος-Πλαισίου και της συμμετοχής της Κοινότητας σε προγράμματα που αναλαμβάνονται από περισσότερα κράτη μέλη, και στο πλαίσιο αυτό ζητεί από την Επιτροπή να αναπτύξει σχετική δραστηριότητα και να καθορίσει τα κριτήρια αξιολόγησης για τη θέσπιση συμπληρωματικών προγραμμάτων τα οποία να υπερβαίνουν ως προς το περιεχόμενό τους το 4ο ερευνητικό Πρόγραμμα-Πλαίσιο. Τα εν λόγω κριτήρια πρέπει να περιλαμβάνουν τουλάχιστον:

α) κοινό συμφέρον και αναμενόμενο όφελος για την Ευρωπαϊκή Ένωση

β) δεσμευτικές και ανά πάσα στιγμή ελεγχόμενες συμφωνίες συνεργασίας μεταξύ των εταίρων των συμπληρωματικών προγραμμάτων

γ) διάθεση των ερευνητικών αποτελεσμάτων σε όλα τα κράτη μέλη[semigr ]

22. αναμένει ότι το Συμβούλιο θα θεσπίσει, σύμφωνα με τις δυνατότητες που παρέχει το άρθρο 130Κ της Συνθήκης για την ΕΚ, τις διατάξεις που θα ισχύσουν για τα συμπληρωματικά προγράμματα, αναμένει δε να συμμετάσχει η Επιτροπή, σύμφωνα με το άρθρο 130Λ, μαζί με τα ενδιαφερόμενα κράτη μέλη στα κοινά προγράμματα έρευνας και ανάπτυξης[semigr ]

23. ιδιαίτερα θετικής αξιολόγησης θα πρέπει να τύχουν οι προτάσεις για τα συμπληρωματικά προγράμματα, το περιεχόμενο των οποίων να θέτει τη βάση για ένα αειφόρο φιλοπεριβαλλοντικό και κοινωνικό ευρωπαϊκό πρότυπο βιομηχανίας[semigr ]

24. καλεί την Επιτροπή να θέσει σε εφαρμογή πρότυπες δράσεις για τα εν λόγω συμπληρωματικά προγράμματα, των οποίων το περιεχόμενο να υπερβαίνει τα όρια του 4ου ερευνητικού Προγράμματος-Πλαισίου, και να συμπεριλάβει στο διαπραγματευτικό πακέτο, εκτός από τα συμπληρωματικά προγράμματα αυτά καθεαυτά και πρόσθετες πιστώσεις για την κινητικότητα των ερευνητών από τα κράτη μέλη που δεν συμμετέχουν στα συμπληρωματικά προγράμματα[semigr ]

25. ζητεί από την Επιτροπή να προτείνει βασικά πεδία συντονισμού μεταξύ των συμπληρωματικών προγραμμάτων στον τομέα της προανταγωνιστικής έρευνας[semigr ]

26. πιστεύει ότι η ΕΕ θα πρέπει να υποστηρίξει τα συμπληρωματικά προγράμματα δυνάμει των άρθρων 130Κ και 130Λ μόνο στην περίπτωση που αυτά προωθούν τον πραγματικό συντονισμό των δραστηριοτήτων εθνικής έρευνας και στ ην περίπτωση που συμπληρώνουν τα κοινοτικά προγράμματα και ζητεί, κατά τη διαδικασία συναπόφασης που θα κινηθεί με την επαναχρηματοδότηση του 4ου προγράμματος-πλαισίου, να επιδιωχθεί συμφωνία μεταξύ Κοινοβουλίου και Συμβουλίου για τη χρηματοδότηση και εφαρμογή των εν λόγω συμπληρωματικών προγραμμάτων[semigr ]

27. τονίζει ότι η ESTA μπορεί να διαδραματίσει σημαντικότατο ρόλο στον ευρωπαϊκό συντονισμό της έρευνας[semigr ] για το σκοπό αυτό πρέπει να δημιουργηθεί διαρθρωμένη σχέση μεταξύ της ESTA και της Ευρωπαϊκής Επιτροπής αλλά και του Ευρωπαϊκού Κοινοβουλίου[semigr ]

28. καλεί την Επιτροπή να υποβάλει προτάσεις για τη δημιουργία ενός Ευρωπαϊκού Ιδρύματος Ερευνών το οποίο, αυτοδιοικούμενο, θα διαθέτει πιστώσεις για βασική και εφαρμοσμένη έρευνα[semigr ]

29. θεωρεί ότι μια τέτοια συνεργασία μπορεί να προωθηθεί καλύτερα με την αποτελεσματική εφαρμογή του Τέταρτου Προγράμματος Πλαισίου, και μάλιστα των δράσεων του 3 και 4 καθώς και των γενικών προσπαθειών του υπέρ των μικρομεσαίων επιχειρήσεων[semigr ]

30. πιστεύει ότι η συνεργασία μπορεί επίσης να διευκολυνθεί με τη βελτίωση της ποιότητας της πληροφόρησης για τα εθνικά προγράμματα και τα προγράμματα της ΕΕ καθώς και με την προώθηση ευρύτερων ανταλλαγών μεταξύ των εκπροσώπων της εθνικής έρευνας από τα διάφορα κράτη μέλη[semigr ]

31. καλεί τα κράτη μέλη να βελτιώσουν το συντονισμό των πολιτικών στον τομέα της έρευνας, τόσο με την υιοθέτηση κοινών μέτρων για τη βελτίωση της υποδομής της τεχνολογικής καινοτομίας όσο και με την εναρμόνιση της έρευνας στους τομείς όπου οι εθνικές ερευνητικές δραστηριότητες επικαλύπτονται ή είναι ελλιπείς[semigr ]

32. θεωρεί ότι τα μέτρα αυτά πρέπει να έχουν ως στόχο την αξιοποίηση πρόσθετων δυνατοτήτων χρηματοδότησης επιχειρηματικών κεφαλαίων, εκπαίδευσης των εργαζομένων και απορρόφησης νέων τεχνολογιών από τις επιχειρήσεις[semigr ] πρέπει επίσης τα μέτρα αυτά να επιδιώκουν όπως οι ερευνητικοί τομείς στους οποίους ενδείκνυται ο συντονισμός των πολιτικών περιλαμβάνουν την ενέργεια, το περιβάλλον, τη βιοτεχνολογία και τις τεχνολογίες πληροφόρησης[semigr ]

33. ζητεί τη δημιουργία πραγματικά ευρωπαϊκού χώρου επιστημονικών ανταλλαγών με τα ακόλουθα μέσα:

- προώθηση της κινητικότητας και της κατάρτισης των ευρωπαίων επιστημόνων υψηλού επιπέδου[semigr ]

- στενότερη συνεργασία μεταξύ των ευρωπαϊκών κέντρων ερευνών[semigr ]

- υποστήριξη της διοργάνωσης επιστημονικών διασκέψεων και σεμιναρίων με στόχο την ευρεία ανταλλαγή πληροφοριών[semigr ]

- δημιουργία βάσεως δεδομένων που θα περιλαμβάνει τα αποτελέσματα των κοινοτικών προγραμμάτων στον τομέα της παιδείας και της κατάρτισης και θα έχει ως επίκεντρο τις τεχνολογικές καινοτομίες[semigr ]

34. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.